CELEX: 52009XX1117(03)
Language: bg
Date: 2009-10-05 00:00:00
Title: Решение № 777 от 5 октомври 2009 година за откриване на производство за издаване на разрешение за търсене и проучване на нефт и газ — подземни богатства по член 2, алинея 1, точка 3 от Закона за подземните богатства в Блок 1-18 Тракия, разположен в област Хасково, и за уведомление за предоставяне на разрешение чрез конкурс

17.11.2009   
            
            
               BG
            
            
               Официален вестник на Европейския съюз
            
            
               C 276/41
            
         
      РЕШЕНИЕ № 777
   от 5 октомври 2009 година
   за откриване на производство за издаване на разрешение за търсене и проучване на нефт и газ — подземни богатства по член 2, алинея 1, точка 3 от Закона за подземните богатства в Блок 1-18 Тракия, разположен в област Хасково, и за уведомление за предоставяне на разрешение чрез конкурс
   2009/C 276/09
   РЕПУБЛИКА БЪЛГАРИЯ
   МИНИСТЕРСКИ СЪВЕТ
   На основание член 5, точка 2, член 42, алинея 1, точка 1 и член 44, алинея 3 от Закона за подземните богатства във връзка с член 4, алинея 2, точка 16 и параграф 1, точка 24а от Допълнителната разпоредба на Закона за енергетиката,
   МИНИСТЕРСКИЯТ СЪВЕТ РЕШИ:
   
               1.
            
            
               Открива производство за издаване на разрешение за търсене и проучване на суров нефт и природен газ в Блок 1-18 Тракия на площ с размер 940,12 km2, с координатни точки от № 1 до № 10 съгласно приложението.
            
         
               2.
            
            
               Уведомява, че предоставянето на разрешението по точка 1 ще се извърши чрез конкурс.
            
         
               3.
            
            
               Определя срок на разрешението за търсене и проучване 5 години от датата на влизане в сила на договора за търсене и проучване с право на продължение съгласно член 31, алинея 3 от Закона за подземните богатства.
            
         
               4.
            
            
               Конкурсът за определяне на титуляр на разрешението по точка 1 да се проведе на 150-ия ден от публикуването на решението в Официален вестник на Европейския съюз в сградата на Министерството на икономиката, енергетиката и туризма на адрес: гр. София, ул. Триадица № 8.
            
         
               5.
            
            
               Срокът за закупуване на конкурсните книжа е до 17,00 ч. на 120-ия ден от публикуването на решението в Официален вестник на Европейския съюз.
            
         
               6.
            
            
               Срокът за подаване на заявленията за участие в конкурса е до 17,00 ч. на 130-ия ден от публикуването на решението в Официален вестник на Европейския съюз.
            
         
               7.
            
            
               Срокът за внасяне на предложенията по конкурсните книжа е до 17,00 ч. на 144-ия ден от публикуването на решението в Официален вестник на Европейския съюз.
            
         
               8.
            
            
               Конкурсът е неприсъствен.
            
         
               9.
            
            
               Определя цена на конкурсните книжа в размер на 500 лв. Конкурсните книжа се закупуват от стая 802 в Министерството на икономиката, енергетиката и туризма на адрес: гр. София, ул. Триадица № 8, в определения по точка 5 срок.
            
         
               10.
            
            
               Кандидатите за участие в конкурса трябва да отговарят на изискванията на член 23, алинея 1 от Закона за подземните богатства.
            
         
               11.
            
            
               Предложенията на кандидатите по конкурса се оценяват въз основа на предлаганите работни програми, средства за опазване на околната среда и обучение, бонуси и притежаваните управленски и финансови възможности, както е предвидено в конкурсните книжа.
            
         
               12.
            
            
               Определя депозит за участие в конкурса в размер на 10 000 лв., платим до срока по точка 6 по банковата сметка на Министерството на икономиката, енергетиката и туризма, посочена в конкурсните книжа.
            
         
               13.
            
            
               Депозитът на кандидат, недопуснат до участие в конкурса, се връща в 14-дневен срок от датата на известието до него за недопускането му.
            
         
               14.
            
            
               Депозитът на участника, спечелил конкурса, се задържа, а на останалите участници се връща в срок от 14 дни след обнародването в „Държавен вестник“ на решението на Министерския съвет за издаване на разрешение за търсене и проучване.
            
         
               15.
            
            
               Заявленията за участие в конкурса и предложенията на кандидатите по конкурсните условия се подават в сградата на Министерството на икономиката, енергетиката и туризма на адрес: гр. София, ул. Триадица № 8, на български език съгласно изискванията на член 46 от Закона за подземните богатства.
            
         
               16.
            
            
               Конкурсните предложения се изготвят в съответствие с изискванията и условията, посочени в конкурсните книжа.
            
         
               17.
            
            
               Конкурсът се провежда и когато има само един допуснат кандидат.
            
         
               18.
            
            
               Министърът на икономиката, енергетиката и туризма:
            
         
               18.1.
            
            
               да изпрати решението за публикуване в Официален вестник на Европейския съюз, в „Държавен вестник“ и на електронната страница на Министерския съвет;
            
         
               18.2.
            
            
               да организира провеждането на конкурса.
            
         
               19.
            
            
               Решението може да се обжалва в 14-дневен срок от публикуването му в Официален вестник на Европейския съюз пред Върховния административен съд.
            
         
      
         
            Министър-председател
         
         Бойко БОРИСОВ
         
      
      
         
            Главен секретар на Министерския съвет
         
         Росен ЖЕЛЯЗКОВ
         
      
      
         Вярно,
         
            Директор на дирекция „Правителствена канцелария“
         
         Веселин ДАКОВ
         
      
   
   
      ПРИЛОЖЕНИЕ
      
         СПИСЪК НА КООРДИНАТИТЕ
      
      Географски координати (координатна система от 1950 г.) на Блок 1-18 „Тракия“:
      
                  1.
               
               
                  41° 50′ 34,275″ N
               
               
                  25° 42′ 41,441″ E
               
            
                  2.
               
               
                  41° 50′ 45,014″ N
               
               
                  26° 00′ 44,523″ E
               
            
                  3.
               
               
                  41° 52′ 55,884″ N
               
               
                  26° 00′ 42,506″ E
               
            
                  4.
               
               
                  41° 53′ 06,026″ N
               
               
                  26° 22′ 23,117″ E
               
            
                  5.
               
               
                  41° 49′ 17,984″ N
               
               
                  26° 22′ 24,265″ E
               
            граница с Република Турция и Република Гърция:
      
                  6.
               
               
                  41° 39′ 31,125″ N
               
               
                  26° 04′ 10,596″ E
               
            
                  7.
               
               
                  41° 39′ 23,120″ N
               
               
                  25° 49′ 25,406″ E
               
            
                  8.
               
               
                  41° 46′ 21,391″ N
               
               
                  25° 49′ 17,766″ E
               
            
                  9.
               
               
                  41° 46′ 18,068″ N
               
               
                  25° 42′ 36,679″ E
               
            
                  10.
               
               
                  41° 50′ 34,275″ N
               
               
                  25° 42′ 41,441″ E